
Narva linna eelarve ja lisaeelarve koostamise, 

vastuvõtmise, täitmise ning aruandluse esitamise kord
Määrus kehtestatakse Kohaliku omavalitsuse üksuse finantsjuhtimise seaduse § 21 alusel.
1. peatükk

ÜLDSÄTTED

§1 Määruse reguleerimisala

(1) Määrus reguleerib Narva linna eelarve, lisaeelarve koostamise, menetlemise, vastuvõtmise ja täitmise korda.

(2) Määrus rakendatakse koos kohaliku omavalitsuse korralduse seaduse, kohaliku omavalitsuse üksuse finantsjuhtimise seaduse (edaspidi KOKS) ning teiste kehtivate õigusaktidega.

§2 Mõisted ja üldpõhimõtted
(1) Linna eelarve - Narva linna eelarvestrateegiast tulenev eelarveaasta põhitegevuse tulude, põhitegevuse kulude, investeerimistegevuse, finantseerimistegevuse ja likviidsete varade muutuse plaan koos täiendavate nõuete, volituste ja informatsiooniga, mis on aluseks Linna vastava aasta tegevuste finantseerimisele.

(2) Narva linna eelarvestrateegias (edaspidi eelarvestrateegia) on esitatud linna eelarve koostamise aluseks olevad põhimõtted, linna tulude prognoosid, kavandatavate kulude ning investeeringute mahud, finantseerimistegevus lähtudes linna strateegilistest eesmärkidest keskpikas perspektiivis.

(3) Eelarvestrateegia koostamisel, menetlemisel, vastuvõtmisel ja avalikustamisel lähtutakse Narva Linnavolikogu poolt kehtestatud Narva linna arengudokumentide menetlemise korrast. 

(4) Lisaeelarve – linna kinnitatud eelarve muutmiseks eelarve kogumahu suurenemisel või vähenemisel koostatud eelarve;

(5) Eelarve täitmine on sissetulekute kogumine, väljaminekute tegemine ning tehingud varade ja kohustustega, samuti nende kohta arvestuse pidamine vastavuses eelarve koostamisel kasutatud arvestuspõhimõtetega.

(6) Eelarveaasta algab 1.jaanuaril ja lõpeb 31.detsembril. 

(7) Eelarve eelnõu koostamist, eelarve muutmist ja täitmist korraldab Narva Linnavalitsus (edaspidi linnavalitsus) Narva Linnavalitsuse Rahandusameti (edaspidi Rahandusamet) kaudu. 

2. peatükk

NARVA LINNA EELARVE LIIGENDAMINE JA KOOSTAMINE
§3 Linna eelarve ülesehitus ja liigendus
(1) Eelarve koostamise üldpõhimõtted tulenevad kehtivast seadusandlusest.

(2) Linna eelarve koosneb osadest. Linna eelarveosad on:

1) põhitegevuse tulud; 

2) põhitegevuse kulud;
3) investeerimistegevus;
4) finantseerimistegevus;
5) likviidsete varade muutus

(3) Linna eelarve põhitegevuse tulud. 
Põhitegevuse tulude eelarveosas on tulud jaotatud  majandusliku sisu järgi järgmiselt:

1) maksutulud;
2) tulud kaupade ja teenuste müügist;
3) saadavad toetused; 

4) muud tegevustulud.

(4) Linna eelarve põhitegevuse kulud.

Põhitegevuse kulude eelarveosas on kulud jaotatud  majandusliku sisu järgi järgmiselt:

1) antavad toetused;
2) muud tegevuskulud

(5) Investeerimistegevuse eelarveosa on jaotatud majandusliku sisu vähemalt järgi järgmiselt:

1) põhivara soetus;
2) põhivara müük;
3) põhivara soetuseks saadav sihtfinantseerimine;
4) põhivara soetuseks antav sihtfinantseerimine;
5) osaluste soetus;
6) osaluste müük;
7) muude aktsiate ja osade soetus;
8) muude aktsiate ja osade müük;
9) antavad laenud;
10) tagasilaekuvad laenud;
11) finantstulud ja finantskulud.
(6) Finantseerimistegevuse eelarveosa on jaotatatud vähemalt järgmiselt:

1) laenude võtmine, võlakirjade emiteerimine, kapitalirendi- ja faktooringukohustuste võtmine ning kohustuste võtmine teenuste kontsessioonikokkulepete alusel;
2) võetud laenude tagasimaksmine, kapitalirendi- ja faktooringukohustuste täitmine, emiteeritud võlakirjade lunastamine ning tagasimaksed teenuste kontsessioonikokkulepete alusel.
(7) Likviidsete varade muutuse eelarveosa  on  jaotatud järgmise
lt:

1) raha ja pangakontode saldo muutus;
2) rahaturu- ja intressifondide aktsiate või osakute saldo muutus;
3) soetatud võlakirjade saldo muutus.

(8)  Eelarve tasakaal, ülejääk ja puudujääk.
Eelarve tulem - põhitegevuse tulude eelarveosa kogusumma ja põhitegevuse kulude eelarveosa kogusumma vahe, millele on liidetud investeerimistegevuse eelarveosa kogusumma. Eelarve tulem peab võrduma likviidsete varade muutuse eelarveosa kogusumma ja finantseerimis-tegevuse eelarveosa kogusumma vahega.

Linna eelarve on tasakaalus, see tähendab et eelarve tulem võrdub nulliga. 
3. peatükk

LINNA EELARVE JA LISAEELARVE EELNÕU KOOSTAMISE JA VASTUVÕTMISE ALUSED 
§4 Eelarve eelnõu koostamine

(1) Eelarve eelnõu koostamise aluseks on Narva linna eelarvestrateegia.
(2) Linnavalitsus korraldab linna eelarve eelnõu koostamist, määrates tähtaja ametiasutuste ja nende hallatavate asutuste eelarve eelnõude esitamiseks tulenevalt käesolevast korrast ja kehtivast seadusandlusest.
(3) Linnavalitsus koostab ja esitab eelarve eelnõu koos seletuskirjaga linnavolikogule hiljemalt üks kuu enne eelarveaasta algust eelarvestrateegia alusel.

(4) Seletuskirjas esitatakse vähemalt järgmine informatsioon:

 1) selgitused ja põhjendused käesoleva korra §-s 3 kirjeldatud detailsuses eelmise aasta, jooksva aasta ning eelseisva eelarveaasta kohta;

 2) selgitused eelarve eelnõus ja eelarvestrateegias esinevate andmete oluliste erinevuste kohta;

 3) ülevaade arengukavas ja muudes arengudokumentides kajastatud eesmärkide kavandatavast täitmise plaanist eelseisval eelarveaastal ning nende täitmiseks kavandatavatest tegevustest;
 4) ülevaade eelseisvaks eelarveaastaks kavandatavatest investeeringutest koos maksumuste ja finantseerimisallikatega;
 5) linna ja temast sõltuvate üksuste oodatav põhitegevuse tulemi väärtus ja netovõlakoormus eelseisva eelarveaasta lõpuks; 

 6) ülevaade finantsdistsipliini tagamise meetmete rakendamise kavas või raske finantsolukorra ohu kõrvaldamise menetluse ajal saneerimiskavas eelseisvaks eelarveaastaks kavandatud tegevuste kohta (kui nimetatud kavad on kehtestatud);

 7) muu oluline informatsioon eelarveaasta kohta.

(5) Eelarve eelnõu muutmise ettepanekule lisab selle algataja põhjendused ja arvestused kavandatavate muudatustega kaasnevate väljaminekute ja nende katteallikate kohta. Linnavolikogu poolt tehtava ettepaneku läbivaatamisel kuulatakse ära linnavalitsuse arvamus. 
(6) Eelarve jõustub eelarveaasta algusest. 

(7) Eelarve eelnõu ja seletuskiri avaldatakse seitsme tööpäeva jooksul pärast nende volikogule esitamist linna veebilehel. 

§5 Eelarve volikogus menetlemine ja vastuvõtmine

(1) Linna eelarve kinnitatakse linnavolikogu määrusega.

(2) Narva linna eelarve avaldatakse seitsme tööpäeva jooksul pärast selle vastuvõtmist Linna veebilehel. Veebilehel avaldatakse samuti eelarve menetlemist käsitlevad volikogu ja volikogu komisjonide istungite protokollid. 
(3) Linnavalitsus esitab Rahandusministeeriumile andmed eelarve ja lisaeelarve kohta vastavuses  rahandusministri poolt kehtestatud korraga.
(4) Linnavalitsus kinnitab ametiasutuste ja nende hallatavate asutuste alaeelarved kulude majandusliku sisu järgi ühe kuu jooksul peale eelarve vastuvõtmist.
§6 Vastuvõtmata eelarve korral väljaminekute tegemine

(1) Linnavolikogu peab eelarve vastu võtma kolme kuu jooksul eelarveaasta algusest arvates. 
(2) Kui linnavolikogu ei ole eelarvet eelarveaasta alguseks vastu võtnud, võib linnavalitsus kuni eelarve vastuvõtmiseni teha eelarve eelnõus kavandatud väljamineku, kui selle tegemise tähtaeg saabub enne eelarve vastuvõtmist ja see tuleneb:

1) õigusaktist;

2) kohustuste täitmiseks enne alanud eelarveaasta sõlmitud lepingust: 

- võetud laenud;

- kapitalirendi- ja faktooringukohustused;

- emiteeritud võlakirjad;

- saadud toetuste tagasimakse kohustused;

- toetusteks saadud ettemaksed;

- toetuste andmise kohustused;

- teenuste kontsessioonikokkuleppest tekkivad kohustused;

- järgmiste perioodide rendikohustused mittekatkestatavatest kasutusrendilepingutest 

  mittekatkestatava perioodiga üle ühe aasta. 
3) eelmisel eelarveaastal tegemata jäänud väljaminekutest, kui need väljaminekud tulenevad: 

- investeeringute elluviimiseks sõlmitud lepingust või välja kuulutatud riigihankest;

- sõlmitud lepingu alusel põhivara soetuseks antavast sihtfinantseerimisest;
- sõlmitud lepingu alusel saadud sihtfinantseerimisest.

4) kohtuotsusest. 

(3) Kui linnavolikogu ei ole eelarvet eelarveaasta alguseks vastu võtnud, võib linnavalitsus kuni eelarve vastuvõtmiseni teha lõikes 2 nimetamata väljamineku linnavolikogu määratud liigenduses ühe kaheteistkümnendiku ulatuses:

1) eelmise aasta lõpliku eelarve vastavast väljaminekust, kui kavandatav väljaminek on alanud eelarveaasta eelarve eelnõus vähemalt samas summas, 
või

2) alanud eelarveaasta eelarve eelnõus kavandatud väljaminekust, kui see on väiksem eelmise aasta lõpliku eelarve vastavast väljaminekust. 

§7 Lisaeelarve eelnõu koostamine, volikogus menetlemine ja vastuvõtmine

(1) Eelarveaasta jooksul võib eelarvet muuta lisaeelarvega. Linnavalitsus koostab lisaeelarve eelnõu ja mitte hiljem kui kaks kuud enne eelarveaasta lõppu esitab selle linnavolikogule. Erandkorras võib linnavalitsus esitada linnavolikogule ka hiljem lisaeelarve eelnõu riigieelarvest eelarveaasta jooksul täiendavalt eraldatud vahendite saamisel.
(2) Lisaeelarve eelnõule lisatakse seletuskiri põhjendustega lisaeelarve vajaduse kohta.

(3) Lisaeelarve võtab linnavolikogu vastu määrusega. Lisaeelarve menetletakse linnavolikogus ja vastuvõetud lisaeelarve avalikustatakse samas korras kui eelarve vastuvõtmist. 
(4) Lisaeelarvet ei pea koostama, kui: 

1) sissetulekud suurenevad ja väljaminekuid ei suurendata;
2) väljaminekud vähenevad;
3) sissetulekud suurenevad sihtotstarbeliselt eraldatud vahendite või annetuste võrra ja väljaminekud suurenevad nende arvel tehtavate kulutuste võrra. 
(5) Linnavalitsus võib teha enne lisaeelarve vastuvõtmist lisaeelarve eelnõus kavandatud väljaminekuid, kui nende tegemise tähtaeg saabub enne lisaeelarve vastuvõtmist ja need tulenevad käesoleva määruse §6 lõikes 2 nimetatud tingimustest.
(6) Eelmise aasta eelarves ettenähtud, kuid tegemata jäänud väljaminekute tegemine jooksval eelarveaastal kavandatakse kas eelarvega, kui eelarve on aasta alguseks vastu võtmata, või lisaeelarvega.

4. peatükk

EELARVE TÄITMINE

§8 Eelarve vahendite kasutamine, piirangud ja täitmise üle kontroll 
(1) Linnavalitsus korraldab linna eelarve täitmist lähtudes KOFSist ja käesolevas korras sätestatule. 
(2) Linna ametiasutused ning nende hallatavad asutused võivad teha tehinguid ainult eelarves kinnitatud väljaminekute summa piires, välja arvatud käesoleva määruse §6 lõikes 2 ette nähtud juhtudel. 

(3) Linna ametiasutused ning nende hallatavad asutused võivad sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud arengukavas (sh eelarvestrateegias). Kui väljaminekuga ei ole arengukavas (sh eelarvestrateegias) arvestatud, võib lepingu sõlmida ainult volikogu loal.

(4) Linna ametiasutused ning nende hallatavad asutused võivad eelarveaastal kasutada rahastamisallikate poolt toetatud projektide sildfinantseerimiseks eelarvelisi vahendeid. Vahendite laekumisel tuleb taastada eelarvelised vahendid.
(5) Linnavalitsus sõlmib Narva linna nimel laenu ja/või võlakirjade lepingud (kohustuste võtmise lepingud) vastavalt linna eelarves kavandatud finantseerimistegevuse eelarvele ning volitab Narva linnapead allkirjastama need lepingud.

(6) Sildfinantseerimise katteks võetud kohustused  tuleb linnavalitsusel maksta tagasi vahendite laekumise järgselt.

(7) Kavandatud sissetulekute enamlaekumisel on linnavalitsusel lubatud vähendada võetavate kohustuste plaanilist summat.

(8) Linnavalitsusel on lubatud riigieelarvest täiendavalt eraldatud sihtotstarbeliste ning eelarveaasta jooksul teiste täiendavalt sihtotstarbeliselt eraldatud vahendite või annetuste saamisel lisada need laekumised ja neile vastavad väljaminekud eelarvesse. Ülevaade nende laekumiste osas esitatakse linnavolikogule kaks korda aastas –esimese poolaasta kohta ning koos eelarve täitmise aastaaruande esitamisega.

(9) Linnavalitsusel on lubatud jaotada riigieelarvest kindlaks eesmärgiks eraldatavaid vahendeid (sh kohalike teede hoiuks) objektide või tegevuste lõikes

.

(10) Linnavalitsusel on õigus ajutiselt piirata eelarves ettenähtud väljaminekute tegemist eelarve täitmise käigus tulude kavandatust väiksema laekumise korral. Linnavalitsus peab teavitama väljaminekute piiramisest linnavolikogu.
§9 Eelarve täitmise andmete esitamine
(1) Linnavalitsus korraldab linna ametiasutuste jooksva eelarveaasta eelarve täitmise aruannete esitamist.
(2) Linnavalitsus esitab linnavolikogule eelarve täitmise aruande jooksva eelarveaasta eest linna majandusaasta aruande osana vastavalt käesolevas korras sätestatule.

(3) Eelarveaasta tegevuste täpsustamisel (sh sihtotstarbeliste vahendite laekumisel, reservfondist vahendite eraldamisel, eelarveliste vahendite ümberpaigutamisel) linnavalitsusel tuleb täiendada vastavad eelarveaasta eelarveosad ning esitada linnavolikogule kord kvartalis täpsustatud andmed vastuvõetud eelarve koondvormis.
(4) Linnavalitsus esitab Rahandusministeeriumile andmed eelarve täitmise kohta vastavalt rahandusministri poolt kehtestatud korrale. 

5. peatükk

MAJANDUSAASTA ARUANNE 

§10. Majandusaasta aruande koostamine, linnavolikogule esitamine ja kinnitamine

(1)  Majandusaasta aruande koostamisel lähtutakse raamatupidamise seadusest, arvestades KOFSi ja teisi kovi aruandlust reguleerivaid õigusakte.
(2) Linnavalitsus korraldab linna konsolideerimisgruppi majandusaasta aruande koostamist Rahandusameti kaudu
(3)  Majandusaasta aruande koostab ja kiidab heaks linnavalitsus. Linnapea kirjutab majandusaasta aruandele koos kuupäeva märkimisega alla viivitamata pärast seda, kui linnavalitsus on aruande heaks kiitnud.

(4) Linna ametiasutuste majandusaasta aruannete esitamise kord sätestatakse Narva linna raamatupidamise sise-eeskirjaga.
(5)  Raamatupidamise seaduse ja selle alusel antud õigusaktide tähenduses linna valitseva ja olulise mõju all olev äriühing, sihtasutus ja mittetulundusühing esitavad kolme kuu jooksul majandusaasta lõppemisest arvates linnavalitsusele kinnitatud majandusaasta aruande ja vandeaudiitori aruande.
(6)  Linnavalitsus esitab heakskiidetud ja allkirjastatud majandusaasta aruande linnavolikogule kinnitamiseks hiljemalt 31. maiks. Majandusaasta aruandele lisatakse vandeaudiitori aruanne ja linnavalitsuse protokolliline otsus aruande heakskiitmise kohta. 

(7)  Enne majandusaasta aruande kinnitamist linnavolikogus vaatab revisjonikomisjon Linnavolikogule esitatud majandusaasta aruande läbi ja koostab selle kohta kirjaliku aruande, mis esitatakse linnavolikogule. Aruandes avaldab revisjonikomisjon, kas ta toetab linnavalitsuse koostatud majandusaasta aruande kinnitamist. Linnavolikogu kinnitab majandusaasta aruande hiljemalt 30. juuniks otsusega.

6. peatükk

JÕUSTUMINE
 (1) Määrus jõustub seadusega sätestatud korras.

Aleksandr Jefimov

Narva Linnavolikogu esimees

